kardosdrur/scandi-wiki huggingface dataset:
Henrik Noél Olesen

Henrik Noél Olesen (født 5. februar 1968, død 2. marts 2023) var dansk skuespiller, kendt som Thor i tv-julekalenderen Jul i Valhal. Han blev uddannet skuespiller på Odense Teater i 1997. I årene efter havde han små roller i store serier som Strisser på Samsø, Taxa og Rejseholdet.

Olesen blev Robert-nomineret for sin birolle i anden sæson af DR-komedieserien Ditte & Louise. I serien og den efterfølgende film spiller han narkohandleren Arnold, der gerne vil spise sundt og er glad for ”banke-banke-på”-vittigheder.

Filmografi 
 Manden bag døren (2003)
 Tid til forandring (2004)
 Kongekabale (2004)
 Store planer (2005)
 Den Rette Ånd (2005)
 Exit (2006)
 Guldhornene (2007)
 Far til fire - på hjemmebane (2008)
 Zoomerne (2009)
 Winnie og Karina går til filmen (2009)
 Karla og Jonas (2010)
 En chance til (2015)
 Skammerens datter (2015)
 Klassefesten 3 - Dåben (2016)
 Darling (2017)
 Så længe jeg lever (2018)
 Ditte & Louise (2018)
 De frivillige (2019)
 Vores mand i Amerika (2020)
 Retfærdighedens ryttere (2020)
 Marco effekten (2021)
 Skyggen i mit øje (2021)
 Kagefabrikken (2023)
 Den grænseløse (2024)

Tv-serier 
 Taxa (1997-1999)
 Rejseholdet (2000-2003)
 Jul i Valhal (Julekalender, 2005)
 Ditte & Louise (sæson 2, 2016)

Referencer

Eksterne henvisninger 
 

Skuespillere fra Danmark
30 Rock

30 Rock er en Emmy-vindende tv-serie fra USA som blev sendt første gang på NBC 11. oktober 2006.
Serien er lavet og skrevet af Tina Fey, tidligere Saturday Night Live skribent og skuespiller. Seriens sidste afsnit 'Last Lunch' (sæson 7) blev vist 31. januar 2013. 

Navnet på serien henviser til 30 Rockefeller Plaza, også kendt som GE Building, som er hovedkontoret til NBCs New York-studio.

Serien er stort set baseret på Feys erfaring som hovedskribent for den amerikanske serie Saturday Night Live. 30 Rock foregår bag scenen på en fiktiv live sketch komedie serie, som skal forestille at blive vist på NBC. Her har Tina Fey rollen som Liz Lemon, sketch seriens hovedforfatter. 

Pilot episoden havde premiere 11. oktober 2006 og seriens afsluttende sæson blev sendt fra 14. oktober 2012. Hver sæson indeholdt omkring 22 afsnit, dog var seriens sidste sæson, sæson 7 kun på 13 episoder. 

Serien har 13 regulære skuespillere, Tina Fey, Tracy Morgan, Jane Krakowski, Jack McBrayer, Scott Adsit, Judah Friedlander, Alec Baldwin, Katrina Bowden, Keith Powell, John Lutz, Kevin Brown, Grizz Chapman og Maulik Pancholy.

30 Rock blev en succes og har vundet mange store priser. Bl.a. Emmy Awards for bedste komedie i 2007, 2008 og 2009. Den 14. juli 2009 blev serien nomineret til 22 Emmy Awards, hvilket er højeste antal nogensinde på et år for en komedieserie. Ligeledes har flere af seriens skuespillere vundet priser for deres optræden i serien. 

Den 18. juli 2013 blev seriens afsluttende sæson 7 nomineret til 13 Primetime Emmy Awards, hvilket betød at serien sammenlagt har 103 nomineringer.

Episoder

Referencer 

Amerikanske tv-serier fra 2000'erne
Amerikanske tv-serier fra 2010'erne
Emmy-vindere
Tv-programmer fra NBC
Joey Munoz

Joey Munoz (født d. 20. januar 1979) er en amerikansk fribryder, bedst kendt som Kid Kaos og senere Kaos i XPW og Wrestling Society X.

Biografi 
Joey Munoz er trænet af sin onkel Supreme. I XPW var han den længst regerende XPW TV Champion nogensinde, da han havde titlen i 18 måneder. Han begyndte som Kid Kaos i XPW og blev medlem af The Enterprise. Han mente dog senere at han var blevet mere erfaren og alvorlig, og blev så til Kaos. Han fejdede i lang tid med bl.a. Chris Hamrick.

Eksterne henvisninger 
 

Wrestlere fra USA
Ryan Katz

Ryan Katz er en amerikansk fribryder, bedst kendt som GQ Money i Xtreme Pro Wrestling, "Devilish" Lee Handsome på indy-scenen og senest Fabian Kaelin i Wrestling Society X.

Eksterne henvisninger 
 

Wrestlere fra USA
Tjek fødselsår
Patricia Arquette

Patricia Arquette (født 8. april 1968 i Chicago, Illinois) er en amerikansk skuespiller.

Hun er datteren af skuespilleren Lewis Arquette, og barnebarn af komikeren Cliff Arquette. Hun er søster til skuespillerne Rosanna Arquette, David Arquette og Alexis Arquette.

Hun var tidligere gift med Oscar-vinder skuespilleren Nicolas Cage fra 1995 til 2001.

Hun og skuespillerkollegaen Thomas Jane er forældre til en pige med navnet Harlow Olivia Calliope.

Hun vandt selv en Emmy i 2005 for sin rolle som mediet Allison DuBois i tv-serien Medium. For rollen som Olivia Evans i Boyhood , vandt Arquette Oscaren for bedste kvindelige birolle i 2015.

Filmografi 
 Boyhood (2014)
 Medium (TV-serie) (TV-serie) (2005)
 Deeper Than Deep (2003)
 Tiny Tiptoes (2003)
 Holes (2003)
 Human Nature (2001)
 Little Nicky (2000)
 Bringing Out the Dead (1999)
 Stigmata (1999)
 The Hi-Lo Country (1998)
 Lost Highway (1997)
 Nightwatch (1997)
 Flirting with Disaster (1996)
 Holy Matrimony (1994)
 Ed Wood (1994)
 True Romance (1993)
 Harry & Kit (1992)
 Inside Monkey Zetterland (1992)
 The Indian Runner - Blodsbrødre (1991)
 Rollerboys (1990)
 Far North (1988)
 A Nightmare on Elm Street 3: Dream Warriors (1987)
 Pretty Smart (1986)

Referencer

Eksterne links 

 

Skuespillere fra Illinois
Emmy-vindere
Personer fra Chicago
Jøder fra USA
Oscar for bedste kvindelige birolle
Chris Hamrick

Chris Hamrick (født d. 21. oktober 1966) er en amerikansk fribryder, der tidligere har kæmpet for bl.a. Extreme Championship Wrestling og Xtreme Pro Wrestling.

Eksterne henvisninger 
 

Wrestlere fra USA
Dansk Museums Dokumentations Standard

Dansk Museums Dokumentations Standard (DMDS) er en norm for registrering af kunst og kulturhistorie, som de statslige og statsanerkendte museer og det daværende Statens Museumsnævn kollegialt udviklede og vedtog i midten af 1980'erne. Dansk Museums Dokumentations Standard, der i praksis er en formaliseret beskrivelse af sagsregistreringens principper, ligger bl.a. til grund for it-systemet Regin. Standarden, der vedligeholdes af Kulturarvsstyrelsen, foreskriver

 hvilke kategorier af oplysninger eller data der skal kunne dokumenteres og hvilke egenskaber disse kategorier har

 hvordan kategorierne er indbyrdes forbundet og hvordan karakteren af deres forbindelse er

 hvilke krav der skal stilles til validering eller kontrol af data, f.eks. i form af fælles faglige referencelister (som f.eks. Saglig registrant for kulturhistoriske Museer)

Standardens to overordnede kategorier er Museumssag (som benyttes til registrering af kulturhistorisk information) og Kunstværk (som finder anvendelse til registrering af kunstfaglige oplysninger). Under disse to findes yderligere en række kategorier, hvoraf de vigtigste er Kommunikation, Genstand, Foto/film, Magnetmedium, Rapport, Storformat, Arkivfond og Kunstner). De i alt 27 kategorier, deres egenskaber og indbyrdes relationer, er nærmere beskrevet i et XML-schema.

Hensigten med Dansk Museums Dokumentations Standard 
 
Når man har valgt at foreskrive en standard og ikke blot lade det være op til de enkelte museer at afgøre, hvordan de vil registrere deres samlinger, skyldes det ønsket om at kunne udveksle oplysninger mellem museerne indbyrdes og om at kunne søge på tværs i alle museernes registreringer.
Undertiden kan man se det synspunkt fremført, at hvis blot data i to forskellige systemer med forskellige faglige dokumentationsstandarder er lagret elektronisk, vil man altid kunne foretage en konvertering fra det ene system til det andet. At det imidlertid ikke nødvendigvis er tilfældet, kan illustreres gennem et simpelt eksempel: 

Antag at man har syv blyanter, hvoraf de tre er blå og fire er røde, og de fem af blyanterne er lange og to korte. Hvis man nu på det ene museum registrerer blyanternes farve, mens man på det andet registrerer man blyanternes længde, så vil selv det mest intelligente registreringssystem ikke kunne foretage en konvertering fra det ene system til det andet. Den eneste måde at sikre en 100% korrekt og fuldstændig udveksling af information mellem de to museer på er, at de anvender en fælles, faglig dokumentationsstandard. At museerne altså er enige om, hvilke informationer der skal fastholdes i deres registreringssystemer.

Eksterne henvisninger/kilder 
 Kulturarvsstyrelsen

Kultur
ING Groep

ING Groep N.V. (også kendt som ING Group) er en finansiel virksomhed med hovedkvarter i Amsterdam, Holland der tilbyder bankforretning, forsikring og formuepleje. ING stod tidligere for Internationale Nederlanden Groep.

Pr. 2003 har ING 60 mio private og institutionelle kunder i 50 lande med over 115.000 ansatte. Der er kontorer i Canada, Peru, Chile, Spanien, Frankrig, Italien, Rumænien, Mexico, USA, Tyskland, Det Forenede Kongerige, Belgien, Polen, Østrig, Taiwan og Australien. Firmaet ejer ligeledes ING Direct, en internetbank der operererer i Australien, Canada, USA, Det Forenede Kongerige, Spanien og flere andre steder. I 2007-listen Forbes Global 2000 var ING det tiendestørste firma i verden.

Eksterne henvisninger 
 ING.com ING Group mobile
 Pictures of the ING Group Headquarters, Amsterdam
 ING Direct U.S. rate history (2001-present)

Forsikringsselskaber fra Nederlandene
Banker fra Nederlandene
Etableret i 1991
Selskaber noteret på Euronext exchanges
Virksomheder i Amsterdam
The Mindbenders

The Mindbenders var et drengeband, der blev dannet i 1963 af Wayne Fontana, Bob Lang, Ric Rothwell og Eric Stewart under navnet Wayne Fontana and The Mindbenders. The Mindbenders var gennem 60'erne med i den Britiske Invasion især med sange som Groovy Kind of Love og Game of Love.

Instrumentering 
 Wayne Fontana: vokal, tambourin
 Eric Stewart: vokal, guitar
 Bob Lang: bas
 Ric Rothwell: trommer

Musikgrupper fra Storbritannien
Poul Behrendt

Poul Behrendt (født 18. maj 1944 i København) er forfatter, universitetslektor og mag.art.

Behrendt har blandt andet beskæftiget sig med overlapning mellem fiktion og selvbiografi. 
Således har han kommenteret på Karl Ove Knausgårds selvfortælling,
og 
han har i to artikler og en bog forsøgt at tolke Nils Malmross film At kende sandheden og Malmros motiver og brugte ordene "auteurens løgn eller bedrag".
Nils Malmros har i flere artikler forsvaret sig og påpeget fejl i Behrendts udlægning.

Behrendt er adjungeret professor ved Institut for Nordiske Studier og Sprogvidenskab på Københavns Universitet.

Behrendt er modtager af Brandes-prisen og Weekendavisens Litteraturpris for bogen Bissen og dullen fra 1984.

Hverv 

 1977-1987 Redaktør af tidsskriftet Kritik 
 1991-2001 kritiker ved Weekendavisen

Bibliografi 

 1984 – Bissen og Dullen 
 1995 – Djævlepagten 
 2006 – Dobbeltkontrakten

Henvisning 

Faglitterære forfattere fra Danmark
Personer fra København
Danskere i 1900-tallet
Danskere i 2000-tallet
Journalister ved Weekendavisen
Litteraturkritikere fra Danmark
Redaktører fra Danmark
Dansksprogede forfattere fra Danmark
Universitetslektorer fra Danmark
Personer i Kraks Blå Bog
Museet for Fotokunst

Museet for Fotokunst blev oprettet i 1987 i den tidligere Brandts Klædefabrik nu kaldet Brandts i Odense, var et statsanerkendt kunstmuseum med speciale i fotografi. I 2014 blev Museet for Fotokunst nedlagt som selvstændigt museum, og blev en del af det samlede kunstmuseum Brandts.

Institutionens formål var at udbrede kendskabet til dansk og international samtidsfotografi ved hjælp af udstillinger, publikationer og andet.

Blandt andet har museet siden 1988 tre gange om året udsendt tidsskriftet Katalog, hvor hovedsproget er engelsk.

Museet er indehaver af en fotografisamling, med værker af mere end tusind fotografter, samlingen er opbygget ved erhvervelser og donationer. 

Et større initiativ fra museets side var fotofestivalen Fototriennale, som blev afholdt fem gange mellem 2000 og 2012.

Referencer 

Museer etableret i 1987
Museer i Odense
Fotomuseer i Danmark
Kunstmuseer i Danmark
Amsterdams flag

Amsterdams flag har samme indhold som den centrale del af Amsterdams byvåben, blot drejet 90 grader, så våbnets sorte pæl med tre hvide andreaskors lodret over hinanden bliver til en sort bjælke med de tre andreaskors ved siden af hinanden. Flaget blev antaget den 5. februar 1975. Udover ovenstående flag blev Amsterdam i forbindelse med, at mottoet blev tilføjet byvåbnet i 1947, ligeledes tildelt et flag. Dette flag er hvidt med det fulde byvåben i centrum og kaldes Verzetsvlag (Dansk: Modstandsflag). Flaget bruges i forbindelse med anden verdenskrig-højtideligheder.

Referencer 

Flag
Flag
Amsterdams byvåben

Amsterdams byvåben er sammensat af flere historiske elementer. I centrum af skjoldet er tre hvide andreaskors ovenover hinanden på en sort pæl der igen er på en rød baggrund. Ovenpå skjoldet er det Østrigske kejserriges krone. Der kom første gang en krone på skjoldet i 1489, da byen blev tildelt Maximilian 1. af det Tysk-romerske riges kongekrone som tak for tjenester og lån. Kronen blev i 1508 udskiftet med den kejserlige krone, da Maximilian blev udnævnt til kejser. Tidligt i det 17. århundrede blev den igen udskiftet med den nuværende krone, som tilhørte Rudolf 2. af det Tysk-romerske rige, og som senere blev det Østrigske kejserriges krone. Kronen var et tegn på kejserlig beskyttelse, og den tjente som godkendelsessegl for rejsende handelsfolk fra Amsterdam. På toppen af Westertoren (tårnet på Westerkerk) er den samme kejserlige krone. Løverne dateres tilbage til det 16. århundrede, da byen var en del af Republikken af de syv forenede Nederlande. Nederst er byens officielle motto: Heldhaftig, Vastberaden, Barmhartig ("modig, bestemt, barmhjertig"), som blev givet af Wilhelmina 1. af Nederlandene i 1947, som anerkendelse for byens modige handlinger under anden verdenskrig.

Byvåben
Heraldik
Destiny

Destiny er en af De Endeløse, en gruppe af fiktive superhelte, fra Neil Gaimans tegneserier “The Sandman”. Han blev oprindeligt skabt af Marv Wolfman og Berni Wrightson i “Weird Mystery Tales” #1 i 1972, og var fast medlem af den serie såvel som “Secrets of Haunted House”. I Sandman Special #1 blev han desuden refereret til som ‘’Potmos’’.

De Endeløse
Death (tegneseriefigur)

Death er en fiktiv figur fra DC Comics’ tegneserier “The Sandman” (1988 – 1996). Hun blev skabt af “Sandman”-forfatter Neil Gaiman og blev givet visuelt liv af illustratorerne Mike Dringenberg og Malcolm Jones III.

De Endeløse
Dream (tegneserie)

Dream er den fiktive protagonist i DC Comics’ tegneserier “The Sandman”, skrevet af Neil Gaiman.

Som en af De Endeløse, der er en gruppe af magtfulde skabninger ældre og større end guder, er Dream både en herre og en personifikation af alle drømme og historier – alt, der ikke findes i virkeligheden (som Dream kan ændre ved sin eksistens). Han har haft mange navne, blandt andet Morfeus og Oneiroi.

De Endeløse
Destruction

Destruction er en af De Endeløse, en gruppe af fiktive superhelte fra Neil Gaimans tegneserier The Sandman.

Han er den fjerdeældste af De Endeløse, og afbilledes som en stor, rødhåret, skægget mand, der kunne minde om skuespilleren Brian Blessed; Gaiman har nævnt at han ønsker Blessed til rollen som Destruction, hvis der skal udgives en Sandman-film.

De Endeløse
Desire (tegneseriefigur)

Desire er en af De Endeløse, en fiktive karakter fra Neil Gaimans tegneserier “The Sandman”.

Desire er den tredjeyngste af De Endeløse, og tvilling til Despair. Figuren er slående smuk, og kønnet kan skifte mellem mand, kvinde eller begge dele efter hvad situationen kræver.

De Endeløse
Despair

Despair er en af De Endeløse, en gruppe af fiktive superhelte fra Neil Gaimans tegneserier “The Sandman”. Despair er Desires tvillingesøster.

De Endeløse
Delirium (tegneseriefigur)

Delirium er en af De Endeløse, en gruppe af fiktive superhelte fra Neil Gaimans tegneserier “The Sandman”. 

Delirium, kendt i græsk kultur som Mania, er den yngste af De Endeløse, dog stadig ældre end selve eksistensen. Hun er normalt ret lav og tynd, og ligner en 14-årig pige. Hendes hår ændrer stil og farve konstant, ligesom hendes tøj.

De Endeløse
It's All Over Now

“It's All Over Now” er en sang skrevet af Bobby Womack og Shirley Womack i 1964. Den blev først udgivet af The Valentinos, produceret af Sam Cooke. The Valentinos version kom ind på Billboard Hot 100 den 27. juni, 1964, hvor den blev i to uger på en 94. plads.

Sangen blev spillet for The Rolling Stones under deres første Nordamerika-turné i juni 1964 af den berømte New York radio DJ Murray the K.  Efter bandet havde hørt sangen, indspillede de den elleve dage efter på Chess Studios i Chicago. Bobby Womack ville ikke i første omgang have, at The Rolling Stones indspillede hans sang. Men da han senere modtog en check for forfatter honoraret, forsøgte han at få dem til at indspille flere af sine sange . 

Den var bandets tredje single udgivet i Amerika, og den kom ind på Billboard Hot 100 i to uger, hvor den fik en 26.-plads. Måneder senere blev den udgivet på deres andet amerikanske album 12 X 5. Den blev også udgivet som single i Storbritannien, hvor den blev nummer et på den engelske chart, og dermed gav The Stones deres første nummer-et-hit. På det tidspunktet var sangen et stort hit i Europa for orkesteret og var en del af deres live shows i 1960erne. Sangen er også blevet indspillet af Rod Stewart, Spencer Davis Group, Molly Hatchet, Grateful Dead, Eddie Meduza og af Ry Cooder på hans album Paradise and Lunch.

Eksterne henvisninger 

Officiel tekst
Se The Rolling Stones ”It's All Over Now”
Tekst og info om ”It's All Over Now”

Fodnote 

Rolling Stones-sange
Singler fra 1964
Eddie Meduza-sange
Good Times, Bad Times

”Good Times, Bad Times” er en sang som blev skrevet til The Rolling Stones andet amerikanske album fra 1964 12 X 5.

Sangen blev skrevet af sangskrivningsparret Mick Jagger og Keith Richards i 1963 – 1964, der begyndte at få mere rutine i at skrive sange sammen. 

Musikerne der indspillede sang var følgende. Jagger sang, mens Richards spillede akustiske guitar. Mundharmonikaen blev spillet af Brian Jones. Bill Wyman og Charlie Watts spillede henholdsvis sangens bass og trommer .

Nummeret “Good Times, Bad Times” var b-side til It's All Over Now, og singlen blev udgivet i England den 26. juni, 1964, hvor den fik en 1. plads på de engelske chart. Den blev i USA udgivet en dag tidligere, den 25. juni, 1964, hvor den fik en 26. plads på den amerikanske chart.

Eksterne henvisninger 

Officiel tekst
Hør The Rolling Stones ”Good Times, Bad Times”
Tekst og info om ”Good Times, Bad Times”

Fodnote 

Rolling Stones-sange
Ahold

Ahold, (fulde navn Koninklijke Ahold N.V.), var en virksomhed, der drev supermarkeder i Amsterdam og Holland. Firmaet havde i 2006 en omsætning på omtrent 45 mia € og ca. 160.000 ansatte. Ahold var noteret på Euronext Amsterdam, New York Stock Exchange og Frankfurt Stock Exchange. 

Ahold fusionede i 2016 med Delhaize Group og dannede Ahold Delhaize.

Firmahistorie 
Firmaets rødder kan spores tilbage til 27. maj 1887 hvor Albert Heijn-supermarked blev grundlagt i Oostzaan. Supermarkedskæden ekspanderede gennem første halvdel af det 20. århundrede og blev børsnoteret i 1948. Firmaet blev den største supermarkedskæde i Holland og ekspanderede ind i spiritusforreetninger og kosmetikforretninger i 1970'erne og ændrede navn til "Ahold" i 1973 (hvilket står for "Albert Heijn Holdings"). Firmaet ekspanderede yderligere fra midten af 1970'erne og købte kæder i Spanien, USA og Portugal, og accelerede opkøbene i sidste halvdel af 1990'erne med opkøb i Latinamerika, Østeuropa og Asien. 

I 2003 annoncerede Ahold, at et amerikansk datterselskab gennem en årrække bevidst havde oplyst for stor indtjening. Efterfølgende blev størrelsen opgjort til mere end 1 mia. euro. En række ledende medarbejdere måtte træde tilbage, og i 2006 indgik Ahold forlig i et gruppesøgsmål anlagt i USA. Ahold betalte erstatninger på over 1 mia. euro til aktionærer, der købte aktier i Ahold i den relevante periode.

Referencer

Eksterne henvisninger 

Ahold officiel hjemmeside

Detailvirksomheder fra Nederlandene
Etableret i 1887
Selskaber noteret på Euronext exchanges
Ophørt i 2016
Taktisk Troppetransport

Taktisk Troppetransport (forkortet TTT) er en disciplin, hvor man med lastvogn, hurtiggående båd eller helikopter indsætter personel eller gods under en mission.

Typisk vil transportmidlet ankomme hastigt til området, gøre stop for en kort periode mens tropperne sættes af og herefter forlade nærområdet igen, for enten at yde våbenstøtte på afstand eller for at hente nye tropper. Taktiske troppetransporter kan gennemføres både om dagen og om natten, så vel med som uden lygteføring.

Militærtaktik
Transportplanlægning
Mellemamerika Komiteen

Mellemamerika Komiteen er en dansk solidaritetsorganisation, der støtter folkelige bevægelser i Nicaragua, Guatemala, El Salvador og Honduras. 

Komiteen sender hvert år solidaritetsbrigader (studie- og arbejdsophold)til Guatemala og Nicaragua, hvor danske unge efter et højskoleophold i Danmark bor og arbejder sammen med fattige bønder og byfamilier i ca. tre måneder.

Komiteen driver for tiden (december 2007) to udviklingsprojekter i samarbejde med mellemamerikanske folkelige organisationer: 

 Maquilaprojektet, et undervisningsprojekt for tekstilarbejdere i frihandelszoner i Honduras, Guatemala og Nicaragua, med støtte fra Operation Dagsværk.

 PROMAT 2 projektet, der støtter bondekooperativer (andelsforeninger) i Matagalpa i det nordlige Nicaragua med organisatorisk og økonomisk udvikling, med støtte fra DANIDA.

Komiteen driver desuden Mellemamerikaindsamlingen, der støtter folkelige kampe og initiativer i Mellemamerika med mindre beløb.

Komiteen har cirka 250 medlemmer, der er organiseret i en række arbejdsgrupper samt i lokalgrupper i København, Århus, Odense og Managua. Komiteen har et årligt landsmøde, der vælger foreningens daglige ledelse, forretningsduvalget. Forretningsudvalget støttes af en projektgruppe, som består af reprøsentanter for alle grupper, der har konkret arbejde i Mellemamerika, og som koordinerer komiteens projektarbejde.

Mellemamerika Komiteen blev stiftet i 1980 som Nicaragua Komiteen som en samling af de danske kræfter til støtte for den sandinistiske revolution i Nicaragua. Efter sandinisternes valgnederlag i 1990 udvidede komiteen sit arbejdsfelt til hele Mellemamerika, i takt med fredsprocesserne i El Salvador (1993-) og Guatemala (1996-). I 1994 skiftede organisationen navn til Mellemamerika Komiteen.

Ekstern henvisning 
Mellemamerika Komiteen

Ngo'er
Internationale solidaritetsbevægelser
Upper East Side

Upper East Side er et kvarter beliggende på Manhattan i New York.

Kvarterets grænser er til syd Midtown (59th street), til nord Spanish Harlem (over 96th street), til øst East River og til vest Central Park.

I kvarteret ligger nogle af Amerikas mest prominente adresser på Park Avenue og Fifth Avenue.

Upper East Side er normalt kendt som stedet for de rige New Yorkere, men bliver også beboet af mange unge studerende, ældre og familier, som bor i den billigere del af Upper East Side, øst for Lexington Avenue. Et kvarter der også er kendt som Yorkville.
New Yorks borgmesters officielle residens, Gracie Mansion, ligger på Upper East Side.

Upper East Side betjenes af offentlig transport via den grønne Subway-linje og et utal af busser.

Seværdigheder 
 Metropolitan Museum of Art
 Guggenheim museum
 Whitney Museum of Modern Art
 Gracie Mansion
 Central Park
 Carl Schurz Park
 Cooper-Hewitt Museum
 Museum of the City of New York
Blaffer

En blaffer er en person, som går (eller står) langs med en vej, og forsøger at få et lift af de forbikørende. Dette foregår typisk med enten et skilt, der angiver en bydestination eller ved at man vifter med sin oprejste tommelfinger (resten af næven knyttet) – herfra stammer udtrykket at tomle.

Udtrykket har givet navn til den danske oversættelse af Douglas Adams' bogserie Håndbog for vakse galakseblaffere.

Eksterne henvisninger 

 Hjælp til at tomle på Nettet her: kør sammen på turen.dk og spar penge
 Hitchwiki, en wiki for blaffere
Blaffer til Holstebro. Peter Ulrik Jensen fortæller om hvordan det er at blaffe.  dr.dk/bonanza 7. januar 2000

Ferie
Turisme
Transport